अब हाईकोर्ट में अपील करेंगे पूर्व डिप्टी CM; फिलहाल 12 मई तक कस्टडी में हैं
Delhi Ex-Deputy CM Manish Sisodia Liquor Policy Case - Follow Delhi Liquor Scam Latest News Updates On Dainik Bhaskar  आबकारी नीति मामला: दिल्ली की राउज एवेन्यू कोर्ट मनी लॉन्ड्रिंग मामले में मनीष सिसोदिया की जमानत याचिका पर फैसला
दिल्ली की राउज एवेन्यू कोर्ट ने शराब नीति घोटाले से जुड़े मनी लॉन्ड्रिंग मामले में भी मनीष सिसोदिया को जमानत नहीं दी। फैसला स्पेशल जज एमके नागपाल ने सुनाया। उन्होंने कहा कि आपराधिक साजिश के पीछे असली दिमाग सिसोदिया का था।
हालांकि, सिसोदिया के वकील दयान कृष्णन ने कहा है कि वे इस फैसले के खिलाफ हाईकोर्ट में अपील करेंगे। एक दिन पहले CBI केस में सिसोदिया की कस्टडी 12 मई तक बढ़ा दी गई।
जस्टिस नागपाल बोले- घोटाले का मास्टरमाइंस सिसोदिया हैं
जस्टिस नागपाल का मानना है कि सिसोदिया ने ही शराब विक्रेताओं की योग्यता और उनके प्रॉफिट मार्जिन को बदला था। सिसोदिया ने यह काम मंत्रियों से चर्चा के बिना किया था। सिसोदिया ने साउथ लॉबी की जरूरतों के मुताबिक ग्रुप ऑफ मिनिस्टर्स रिपोर्ट को बदला था। ED के पास इस बात के सबूत हैं कि सिसोदिया मनी लॉन्ड्रिंग क्राइम में शामिल हैं। इसलिए सिसोदिया की जमानत याचिका खारिज की जाती है।
इस केस में सिसोदिया के साथ आरोपी बनाए गए राजेश जोशी और गौतम मल्होत्रा ​​की जमानत याचिकाओं पर फैसला 6 मई को आएगा।
कोर्ट ने CBI से कहा था- चार्जशीट की ई कॉपी दें
इससे पहले, 27 अप्रैल को दिल्ली की राउज एवेन्यू कोर्ट ने ही शराब नीति घोटाले से जुड़े भ्रष्टाचार के केस में मनीष सिसोदिया की न्यायिक हिरासत 12 मई तक बढ़ा दी है। स्पेशल जज एमके नागपाल ने CBI को निर्देश दिया कि वह 25 अप्रैल को दायर सप्लीमेंट्री चार्जशीट की ई-कॉपी सिसोदिया के वकील को उपलब्ध कराए।
दरअसल, मनीष सिसोदिया के वकील ऋषिकेश ने तर्क दिया था कि अधूरी चार्जशीट या अधूरी जांच के आधार पर उन्हें जमानत दी जा सकती है।
हाईकोर्ट में चल रही CBI केस में जमानत पर सुनवाई
CBI केस में जमानत को लेकर दिल्ली हाईकोर्ट सुनवाई के दौरान बेंच ने CBI से कहा कि अगर आपके पास वो सबूत हैं, जिन पर आपको भरोसा है, तो हमें भी दिखाएं। ASG ने CBI की तरफ से दलील दी थी कि सिसोदिया लोगों पर दबाव बनाने में सक्षम हैं। जिस दिन उन्हें गिरफ्तार किया गया था, उन्होंने अपना फोन तोड़ दिया था।
इस पर कोर्ट ने सबूत मांगते हुए पूछा था- आपके पास सबूत हैं? जमानत के फेज में हम बहुत डीटेल में नहीं जा सकते। आप सबूत दिखाएं जिन पर आप खुद भरोसा कर रहे हैं।
पत्नी सीमा की हालत बिगड़ी, अस्पताल में भर्ती
उधर, मनीष सिसोदिया की पत्नी सीमा सिसोदिया की तबीयत बिगड़ गई है। सीमा दिल्ली के अपोलो अस्पताल में एडमिट हैं। वे मल्टिपल स्केलेरोसिस से पीड़ित हैं और उनकी हालत बिगड़ती जा रही है। पिछली सुनवाई में दयान कृष्णन ने कहा था कि लोअर कोर्ट ने AAP नेता की पत्नी की मेडिकल कंडीशन पर विचार नहीं किया। गौरतलब है कि मनीष सिसोदिया 62 दिन से जेल में हैं।
सिसोदिया से जुड़ी ये खबरें भी पढ़ें...
मनीष सिसोदिया की न्यायिक हिरासत 12 मई तक बढ़ी
दिल्ली की राउज एवेन्यू कोर्ट ने आबकारी नीति मामले में दिल्ली के पूर्व डिप्टी सीएम मनीष सिसोदिया की न्यायिक हिरासत 12 मई तक बढ़ा दी है। स्पेशल जज एमके नागपाल ने CBI को निर्देश दिया कि वह 25 अप्रैल को दायर सप्लीमेंट्री चार्जशीट की ई-कॉपी सिसोदिया के वकील को उपलब्ध कराए।​​​​​​ पढ़ें पूरी खबर...
CBI की चार्जशीट में पहली बार मनीष सिसोदिया का नाम
दिल्ली के पूर्व डिप्टी CM मनीष सिसोदिया के खिलाफ CBI ने राउज एवेन्यू कोर्ट में सप्लीमेंट्री चार्जशीट दाखिल की। सिसोदिया को पहली बार आरोपी बनाया गया है। सिसोदिया के अलावा जांच एजेंसी की चार्जशीट में हैदराबाद के CA बुच्ची बाबू गोरंटला, अर्जुन पांडे और अमनदीप सिंह ढल का भी नाम आरोपी के रूप में शामिल है। कोर्ट इस चार्जशीट पर 12 मई को सुनवाई करेगा। पढ़ें पूरी खबर...